McArthurGlen
McArthurGlen Group – pirmaujanti Europoje išparduotuvių kompleksų (angl. designers outlets) vystytoja ir valdytoja. Jos valdomą portfelį sudaro daugiau nei 500 000 m² ploto objektai. Ši kompanija per pastarąjį dešimtmetį Europoje atidarė 20 prabangos prekių ženklų išparduotuvių kompleksų, kuriuose yra per 2 000 parduotuvių. Jose prestižinių prekių ženklų gaminiai parduodami su 30–70% nuolaida. Viename tokiame komplekse yra nuo 80 iki 170 įvairių prekės ženklų parduotuvėlių. Dėl kolekcijų sezoniškumo, ypač drabužių ir batų, išparduotuvės yra svarbi sudėtinė viso prabangos prekių verslo dalis. Vien „McArthur Glen“ pardavimai 2005 metais siekė 1,4 mlrd. EUR ir jos parduotuves aplankė per 50 mln. lankytojų.